दोनों छोटे बेटे कब्रिस्तान पहुंचे; तीनों हमलावरों को नैनी जेल भेजा, यहां अतीक का बेटा भी कैद
Bahubali Atiq Ahmed Ashraf Ahmed Murder Latest News - Follow Uttar Pradesh (Prayagraj) UP Mafia-Politician Atiq Ahmed Case Update on Dainik Bhaskar. माफिया अतीक और उसके भाई अशरफ की शनिवार रात उत्तर प्रदेश के प्रयागराज में हत्या कर दी गई है। हत्या किसने की यह अभी पता नहीं चला है।
माफिया अतीक और उसके भाई अशरफ की शनिवार रात प्रयागराज में हत्या कर दी गई। पुलिस दोनों को मेडिकल टेस्ट के लिए अस्पताल ले जा रही थी। पत्रकार साथ-साथ चलते हुए अतीक और अशरफ से सवाल कर रहे थे। इसी बीच तीन हमलावर पुलिस का सुरक्षा घेरा तोड़ते हुए आए और अतीक के सिर में गोली मार दी, फिर अशरफ पर फायरिंग की। दोनों की मौके पर ही मौत हो गई।
हमलावर मीडियाकर्मी बनकर आए थे। इनके नाम लवलेश तिवारी, सनी और अरुण मौर्य हैं। हमले के तुरंत बाद ही तीनों ने सरेंडर कर दिया। लवलेश बांदा, अरुण कासगंज और सनी हमीरपुर का रहने वाला है। उनसे हथियार बरामद किए गए हैं। कॉन्स्टेबल मानसिंह को भी गोली लगी है। सरकारी वकील गुलाब चंद्र अग्रहरी ने बताया- तीनों आरोपियों को 14 दिन की न्यायिक हिरासत में नैनी सेंट्रल जेल भेज दिया गया है। यहां अतीक का बेटा अली भी कैद है।
अतीक-अशरफ के शवों को पोस्टमॉर्टम के बाद कसारी-मसारी स्थित कब्रिस्तान में इस्लामिक रीति-रिवाज से दफनाया गया। दोनों के शव को अतीक के बहनोई और दो रिश्तेदार लेकर पहुंचे थे। अतीक के दोनों छोटे बेटों को बाल सुधार गृह से लाया गया था। अतीक के बेटे असद की कब्र के पास ही दोनों की कब्रें खुदवाई गई थीं। अशरफ की दोनों बेटियां कब्रिस्तान में मौजूद रहीं। 
कब्रिस्तान में सिर्फ चुनिंदा रिश्तेदारों को जाने दिया गया। कब्रिस्तान से करीब 300 मीटर दूर सभी को रोक दिया गया। मीडियाकर्मियों को कब्रिस्तान के बाहर तक जाने दिया गया। हालांकि उनके नाम और मोबाइल नंबर नोट किए जा रहे थे। पूरे शहर में जगह-जगह फोर्स तैनात है।
बड़े अपडेट्स
आज के 2 बयान...
1. आरोपी लवलेश के पिता यज्ञ तिवारी बोले, 'हमें जानकारी नहीं है और ना हमारा इससे कोई लेना-देना है। 5-6 दिन पहले आया था। उसका घर से कोई लेना-देना नहीं था। सालों से बोलचाल बंद है। थप्पड़ मारने के केस में जेल गया था, तब से बातचीत बंद है। नशा करता है। हमने उसे त्याग दिया है।'
2. दूसरे आरोपी सनी सिंह के भाई ने कहा, अतीक-अशरफ को गोली मारने वालों में दूसरा शूटर सनी सिंह है। वह हमीरपुर का रहने वाला है। उसके भाई पिंटू सिंह ने ANI से बातचीत में कहा- 'हम लोग 3 भाई थे, जिसमें से एक की मृत्यु हो गई। सनी के ऊपर पहले से मामले दर्ज हैं। वह कुछ नहीं करता था। हम उससे अलग रहते हैं। वह बचपन में ही घर छोड़कर भाग गया था।'
44 साल की दहशत 20 सेकेंड में खत्म, 6 तस्वीरों में देखें...
1. शनिवार सुबह 10 बजे बेटे असद का जनाजा उठा
2. शनिवार रात 10 बजे अतीक-अशरफ को मेडिकल के लिए लाया गया
3. शनिवार रात 10:35 बजे अतीक-अशरफ की हत्या
4. शनिवार रात जब तक गोलियां चलीं, पुलिस बेबस दिखी
5. शनिवार को अतीक-अशरफ की हत्या के बाद शूटरों ने सरेंडर किया
6. शनिवार को मीडिया वाले बनकर आए थे शूटर
जेल में बंद बेटा बेहोश हो गया
अतीक की मौत की खबर सुनते ही नैनी जेल में बंद अतीक का दूसरा बेटा अली बेहोश हो गया। अतीक के दो नाबालिग बेटे राजरूपपुर बाल सुधार गृह में हैं। उनका टीवी कनेक्शन काट दिया गया।
योगी की अफसरों के साथ मीटिंग
घटना के बाद योगी आदित्यनाथ ने अफसरों के साथ इमरजेंसी मीटिंग की। उत्तर प्रदेश में धारा 144 लागू कर दी गई। संवेदनशील इलाकों में पुलिस ने फ्लैग मार्च किया। मध्य प्रदेश के पूर्व CM कमलनाथ और UP की पूर्व CM मायावती ने सुप्रीम कोर्ट से इस मामले में दखल देने की मांग की है।
14 तारीख को भी अतीक की तबीयत बिगड़ने पर कॉल्विन हॉस्पिटल लाया गया था
अतीक अहमद और अशरफ को प्रयागराज के सीजेएम कोर्ट ने 13 से 17 अप्रैल तक के लिए पुलिस रिमांड पर भेजा था। 13 अप्रैल की रात यानी गुरुवार को ही यूपी पुलिस और ATS ने दोनों से पूछताछ शुरू की। ये पूछताछ 23 घंटे तक चली। दोनों से करीब 200 सवाल पूछे गए थे।
सूत्रों के मुताबिक, इस दौरान अतीक ने कबूला था कि वह पाकिस्तान से हथियार की सप्लाई लेता रहा है। अहमदाबाद जेल से उसने ISI एजेंट को फोन किया था। यही नहीं, अतीक ने उमेश पाल हत्याकांड की साजिश का जुर्म भी कबूल किया। अशरफ ने पुलिस को बताया कि किसी चैनल से हथियार पंजाब के एक फॉर्म हाउस तक पहुंच जाते थे।
पूछताछ के दौरान अतीक गिड़गिड़ाता रहा। वह बेटे के जनाजे में शामिल होने की मिन्नतें करता रहा। इसी दौरान 14 तारीख की शाम को अतीक की तबीयत बिगड़ गई। इसके बाद उसे और अशरफ को एक ही हथकड़ी में प्रयागराज के कॉल्विन हॉस्पिटल लाया गया।
अखिलेश यादव बोले- UP में अपराध की पराकाष्ठा हो गई
UP के पूर्व सीएम अखिलेश यादव ने कहा- राज्य में अपराध की पराकाष्ठा हो गई है, अपराधियों के हौसले बुलंद है। जब पुलिस सुरक्षा घेरे में सरेआम गोलीबारी करके किसी की हत्या की जा सकती है तो आम जनता की सुरक्षा का क्या। इससे जनता के बीच भय का वातावरण बन रहा है, ऐसा लगता है कुछ लोग जानबूझकर ऐसा वातावरण बना रहे हैं।
अतीक अहमद से जुड़ी ये खबरें भी पढ़ें...
1. अतीक के आखिरी शब्द...नहीं ले गए तो नहीं गए:तभी कनपटी पर गोली लगी और मारा गया
जब अतीक से पूछा गया कि बेटे असद के अंतिम संस्कार में आपको नहीं ले जाया गया। आपका क्या कहना है? इस पर अतीक ने कहा, 'नहीं ले गए तो नहीं गए।' तभी भाई अशरफ ने मीडिया से कहा, "मेन बात यह है कि गुड्डू मुस्लिम.... " इतना कहते ही ताबड़तोड़ फायरिंग शुरू हो गई। पुलिस का घेरा तोड़ते हुए तीन तरफ से तीन लड़कों ने फायरिंग शुरू कर दी। पूरी खबर पढ़ें...
2. अतीक के हत्यारों के घरों से रिपोर्ट:लवलेश लड़की को थप्पड़ मारने पर जेल गया, सनी 15 और अरुण 10 साल से घर से फरार
प्रयागराज में शनिवार रात 10:35 बजे अतीक अहमद और उसके भाई अशरफ की मीडिया के सामने हत्या कर दी गई। गोली मारने वाले 3 शूटर्स मीडियाकर्मी बनकर ही आए थे। हत्या के तुरंत बाद तीनों ने सरेंडर कर दिया। शूटर लवलेश तिवारी बांदा का रहने वाला है, सनी सिंह हमीरपुर और अरुण कासगंज का निवासी है। पूरी खबर पढ़ें...
3. अतीक ने कहा था- पुलिस मारेगी या बिरादरी का सिरफिरा, 4 वजहें जो बताती हैं, हत्या के पीछे दुश्मन या फिर कोई अपना
एनकाउंटर होगा, या पुलिस मारी, या कोई अपनी बिरादरी का सिरफिरा। सड़क के किनारे पड़े मिलब।’ यह बयान माफिया अतीक अहमद का है। साल 2004 में यूपी की फूलपुर से लोकसभा चुनाव लड़ने के दौरान पत्रकारों से यह बात कही थी। 19 साल बाद पुलिस कस्टडी में उसकी हत्या हुई, तो बयान दोबारा चर्चा में आ गया। पूरी खबर पढ़ें...
4. उमेश मर्डर के बाद 51 दिन में अतीक खत्म: कहा था- मीडिया की वजह से सेफ हूं; अब मीडियाकर्मी बनकर ही शूटर्स ने हत्या कर दी
जिस मीडिया से अतीक अहमद ने कहा था कि आप सबकी वजह से ही हिफाजत में हूं, उसी के सामने शनिवार रात उसकी हत्या कर दी गई। मीडियाकर्मी बनकर ही 3 शूटर्स ने इस हत्याकांड को अंजाम दिया। जिस अतीक के खौफ और आतंक से लोग दहशत में रहते थे, उस अतीक को ऐसी मौत मिलेगी, किसी ने सोचा भी नहीं था। पूरी खबर पढ़ें...